נתונים פתוחים

נתונים פתוחים (באנגלית: Open data) הם נתונים הזמינים לציבור באופן חופשי, וניתנים לשימוש, לעיבוד, לעריכה ולשיתוף על ידי כל אדם ולכל מטרה. נתונים פתוחים ניתנים בדרך כלל תחת רישיון פתוח , המתיר שימוש חוזר ללא מגבלות מהותיות. הגדרה דומה של נתונים פתוחים היא נתונים שניתן להשתמש בהם, לעשות בהם שימוש חוזר ולהפיצם מחדש באופן חופשי על ידי כל אדם, בכפוף לכל היותר לדרישות של מתן קרדיט (ייחוס) ושיתוף זהה של היצירה הנגזרת.

300px|ממוזער|טקסט=אתרים של נתונים פתוחים והקשרים ביניהם, נכון לשנת 2014.|מפת אתרי אינטרנט של נתונים פתוחים והקשרים ביניהם, נכון לשנת 2014. ניתן לראות בתרשים תחומים שונים של נתונים פתוחים, כולל: מדעי החיים, גאוגרפיה, תוכן שנתרם על ידי משתמשים, ממשלות, פרסומים ועוד

מטרות תנועת הנתונים הפתוחים דומות לאלו של תנועות "הפתיחות" האחרות, כגון תוכנה חופשית וקוד פתוח, חומרה פתוחה, תוכן פתוח, מפרטים פתוחים, חינוך פתוח , משאבי חינוך פתוחים, ממשל פתוח, ידע פתוח, גישה פתוחה, מדע פתוח והרשת הפתוחה. התפתחות תנועת הנתונים הפתוחים מתרחשת במקביל להתרחבות תחום זכויות הקניין הרוחני. הפילוסופיה העומדת בבסיס הנתונים הפתוחים ותיקה ומושרשת, למשל במסורת המרְטוֹנית של המדע  (על שמו של הסוציולוג רוברט קינג מרטון), אולם המונח "נתונים פתוחים" עצמו הוא חדש יחסית, וזכה לפופולריות עם התפשטות האינטרנט וה־World Wide Web, הן על ידי ארגוני חברה אזרחית שפעלו בנושא ובמיוחד עם הקמת יוזמות ממשלתיות לנתונים פתוחים כגון Data.gov, Data.gov.uk ו־Data.gov.in.

נתונים פתוחים יכולים להופיע גם כנתונים מקושרים, המכונים נתונים פתוחים מקושרים Linked Open Data.

אחת הצורות המרכזיות של נתונים פתוחים היא נתוני ממשל פתוחים (Open Government Data – OGD), שהם נתונים המופקים על ידי מוסדות שלטון. חשיבותם נובעת מהשפעתם הישירה על חיי היומיום של האזרחים, לרבות פעולות שגרתיות ופשוטות, שלעיתים נדמות כרחוקות מתחום פעולתו של הממשל.

לעיתים נעשה שימוש בקיצור FAIR/O, המציין שמאגר הנתונים עומד בעקרונות FAIR לנתונים, ובנוסף נושא רישיון פתוח המאפשר שימוש חוזר בנתונים.

יוזמות אזרחיות וקהילתיות
 OpenStreetMap – מיזם שיתופי עולמי למיפוי פתוח, המבוסס על תרומות של מתנדבים, ומשמש תשתית למפות וליישומים רבים המשתמשים במידע גאוגרפי.
 ויקינתונים (Wikidata) – מאגר נתונים פתוח ושיתופי של קרן ויקימדיה, המשמש מקור נתונים מובנה לערכי ויקיפדיה וליישומים חיצוניים.
 Our World in Data – יוזמה אקדמית־אזרחית המספקת נתונים פתוחים וניתוחים בנושאים גלובליים כגון עוני, בריאות, מזון, אקלים חינוך ועוד.
 OpenCorporates – מאגר פתוח של נתוני רישום חברות מרחבי העולם, שמטרתו הגברת שקיפות כלכלית.
 CKAN – פלטפורמות קוד פתוח המופעלות לעיתים על ידי קהילות אזרחיות, רשויות מקומיות וארגונים לא־ממשלתיים לפרסום נתונים פתוחים.

היוזמה הבולטת ביותר בתחום הנגשת נתונים פתוחים בישראל היא הסדנא לידע ציבורי שאוספת נתונים שונים ממוסדות ממשלתיים, מהכנסת ומארגונים רשמיים נוספים ומפרסמת את הנתונים ו/או עיבוד נוח שלהם לציבור. הסדנא פיתחה מספר אתרים בנושא כמו התקציב הפתוח, כנסת פתוחה, יוזמת anyway לנתונים על תאונות דרכים בישראל ועוד. כמו כן פועלים בישראל פעילים מקומיים של מיזמים בינלאומיים כמו פעילים מיפוי פתוח של OpenStreetMap.

בשנת 2011 פעלה עמותת ויקימדיה ישראל שפעלה לפרסם לציבור ולאפשר שימוש חופשי בתמונות של ארכיון התמונות הממשלתי.  בשנת 2012 פעלו הפעילים החברתיים נחמן שלף ויואב לרמן לפרסום פורמט GTFS שאיפשר פיתוח יישומים שונים שמציגים מידע על תחבורה ציבורית בזמן אמת כמו Moovit. 

נתונים חופשיים מטעם ממשלות
ממשלות, בדגש על ממשלות של מדינות דמוקרטיות יצרו אתרי אינטרנט כדי להפיץ הנתונים שהן אוספות.
 Data.gov – אתר הנתונים הפתוחים של ממשלת ארצות הברית. הושק במאי 2009. נכון לשנת 2025, האתר מכיל כ-362,000 מאגרי נתונים זמינים לצפייה, חיפוש והורדה
 open-data.europa.eu - אתר הנתונים הפתוחים של האיחוד האירופי.
 Data.gov.uk - אתר הנתונים הפתוחים של ממשלת בריטניה. החל כגרסת בטא בספטמבר 2009 ויצא באופן פומבי בראשית 2010. נכון לשנת 2025 האתר מכיל מעל 60 אלף מאגרי נתונים.  
 data.norge.no אתר הנתונים הפתוחים של ממשלת נורווגיה. הושק באפריל 2010.
 Data.gov.au אתר הנתונים של ממשלת אוסטרליה. הושק במרץ 2011
 Data.gc.ca אתר הנתונים הפתוחים של ממשלת קנדה. הושק במרץ 2011.
 opendata.go.ke אתר הנתונים הפתוחים של ממשלת קניה. הושק ביולי 2011.
 data.overheid.nl אתר הנתונים הפתוחים של ממשלת הולנד.
 data.gov.it אתר הנתונים הפתוחים של ממשלת ניו זילנד.
 data.gouv.fr אתר הנתונים הפתוחים של ממשלת צרפת.
 data.gov.it אתר הנתונים הפתוחים של ממשלת איטליה. נכון לשנת 2025 יש בו מעל 79 אלף מאגרי נתונים. 
 data.gov.in  אתר הנתונים הפתוחים של ממשלת הודו, הושק בשנת 2012
 open.data.gov.sa (ערב הסעודית)  – הוקם ב-2019 ומכיל מעל 11,439 מאגרי נתונים מ-289 ארגונים נכון ל-2025.
 data.gov.il אתר הנתונים הפתוח של ממשלת ישראל. ממשלת ישראל פתחה אתר נתונים בשם data.gov.il. האתר נפתח בעקבות החלטת ועדת השרים לעניין שיפור השירות הממשלתי לציבור וממשל פתוח, שנתקבלה ביום ב', 29 בנובמבר 2010. במשך שנים לא נוספו לאתר נתונים וסדרות. לדוגמה בשנת 2012, היו במאגר כ-70 דוחות בלבד. בשנת 2016 התקבלה החלטה לשפר את המאגר. נכון לשנת 2025 האתר מכיל 1,187 מאגרי נתונים בלבד. האתר מאגד מאגרי נתונים של 62 ארגונים ממשלתיים וציבוריים אך רובם מפרסמים כמה עשרות מאגרי נתונים לכל היותר. לדוגמה באתר יש 179 מאגרי נתונים של משרד התחבורה והבטיחות בדרכים, 116 מאגרים של המרכז למיפוי ישראל, 85 מאגרים של המשרד להגנת הסביבה, 60 מאגרים של משרד האוצר, 54 מאגרים של משרד הבריאות, , 24 מאגרים של משרד החינוך, 8 מאגרים של כנסת ישראל, ו5 מאגרים של רשות המסים בישראל.

קישורים חיצוניים

 מאגר הנתונים הממשלתי, ממשלת ישראל
 נתונים פתוחים, אקו-ויקי
 סקר מצב הנתונים הפתוחים 2022, בלוג "עולם המידע", ד"ר יפה אהרוני, דצמבר 2022
 אוגר הידע פלטפורמת מקורות המידע הציבורי בישראל
 אתר מאגרי מידע ישראלי, חברת סיסטמטיקס

הערות שוליים

*
קטגוריה:תוכן חופשי
קטגוריה:סוציולוגיה של הנתינה